| Esošā (2014.gada) LBF Statūtu versija | Jaunā redakcija un labojumi | Komentārs |
| --- | --- | --- |
| **1.nodaļa. Biedrības nosaukums.** |  |  |
| 1.1. Biedrības nosaukums ir “Latvijas badmintona federācija” (turpmāk tekstā -Biedrība). |  |  |
|  |  |  |
| **2.nodaļa. Biedrības mērķi.** |  |  |
| 2.1. Biedrības mērķi ir: |  |  |
| 2.1.1. Radīt nepieciešamos apstākļus un organizēt badmintona attīstību Latvijā. |  |  |
| 2.1.2. Propagandēt badmintonu, kā veselīga dzīvesveida sastāvdaļu, veicināt cilvēku vispusīgu fizisko un garīgo attīstību; |  |  |
| 2.1.3. Nodrošināt Latvijas izlašu komandu un pārstāvju sekmīgu piedalīšanos Olimpiskajās spēlēs, Pasaules un Eiropas čempionātos un citās starptautiskajās sacensībās; |  |  |
| 2.1.4. Organizēt Latvijas Republikas badmintona čempionātu un meistarsacīkšu, kā arī citu valsts sacensību sarīkošanu, aptverot visas Latvijas iedzīvotāju grupas neatkarīgi no to sportiskās sagatavotības, vecuma, nacionālās piederības un politiskajiem uzskatiem; |  |  |
| 2.1.5. Nodrošināt badmintona noteikumu un citu ar badmintonu saistītu metodisko materiālu izplatīšanu; |  |  |
| 2.1.6. Kā vienīgajai pārstāvēt biedrību "Latvijas badmintona federācija” Latvijas Sporta Federāciju Padomē (LSFP), Latvijas Olimpiskajā komitejā (LOK), Pasaules badmintona federācijā (BWF) un Eiropas badmintona savienībā (BE), Baltijas badmintona asociācijā un citās organizācijās vai asociācijās; |  |  |
| 2.1.7. Biedrība savā darbībā ievēro antidopinga konvekciju prasības. |  |  |
|  |  |  |
| **3.nodaļa. Biedrības darbības termiņš.** |  |  |
| 3.1. Biedrība ir nodibināta uz nenoteiktu laiku. |  |  |
|  |  |  |
| **4. nodaļa. Biedru iestāšanās Biedrībā, izstāšanās un izslēgšana.** |  |  |
| 4.1. Biedrībā var iestāties sporta klubi un juridiskas personas, kuru darbība ir saistīta ar badmintona sporta veidu.  |  |  |
| 4.2. Lai iestātos Biedrībā nepieciešams iesniegt noteiktas formas rakstisku pieteikumu. Pieteikuma formu un tam klāt pievienojamo dokumentu sarakstu nosaka Biedrības valde. |  |  |
| 4.3. Lēmumu par biedra uzņemšanu Biedrībā pieņem valde. Valdei pieteicēja lūgums ir jāizskata tuvākās sēdes laikā, taču ne ilgāk kā divu nedēļu laikā no visu nepieciešamo dokumentu saņemšanas brīža. Uz valdes sēdi, kurā izskata pieteicēja lūgumu, ir jāuzaicina pats pieteicējs un jādod viņam vārds sava viedokļa paušanai. Pieteicēja neierašanās nav šķērslis valdes lēmuma pieņemšanai. Valdei motivēts lēmums rakstveidā jāpaziņo pieteicējam nedēļas laikā no tā pieņemšanas brīža. |  |  |
| 4.4. Valdes noraidošo lēmumu pieteicējs rakstveidā var pārsūdzēt biedru kopsapulcei. Ja arī biedru kopsapulce noraida pieteicēja lūgumu, pieteicējs nav uzņemts par Biedrības biedru, un viņš var iesniegt atkārtotu pieteikumu ne ātrāk kā pēc gada termiņa izbeigšanās. |  |  |
| 4.5. Biedrs var jebkurā laikā izstāties no Biedrības rakstveidā paziņojot par to valdei; |  |  |
| 4.6. Biedru var izslēgt no Biedrības ar valdes lēmumu, ja:  |  |  |
| 4.6.1. biedrs vairāk kā sešus mēnešus nav nomaksājis biedra naudu; |  |  |
| 4.6.2. biedrs nepilda kopsapulces un valdes lēmumus; |  |  |
| 4.6.3. biedrs nepilda savus pienākumu un uzņemtās saistības; |  |  |
| 4.6.4. biedrs veic citu darbību, kas ir pretrunā ar šajos statūtos noteikto un kaitē Biedrības normālam darbam. |  |  |
| 4.7. Jautājumu par Biedrības biedra izslēgšanu valde izskata tuvākās sēdes laikā, uzaicinot izslēdzamo biedru un dodot viņam vārdu sava viedokļa paušanai. Izslēdzamā biedra neierašanās nav šķērslis valdes lēmuma pieņemšanai. Valdei lēmums par biedra izslēgšanu no Biedrības un šā lēmuma motivācija jāpaziņo rakstveidā izslēdzamajam biedram piecu dienu laikā no tā pieņemšanas brīža. |  |  |
|  |  |  |
| **5. nodaļa. Biedru tiesības un pienākumi.** |  |  |
| 5.1. Biedrības biedriem ir šādas tiesības: |  |  |
| 5.1.1. piedalīties Biedrības pārvaldē; |  |  |
| 5.1.2. saņemt informāciju par Biedrības darbību, tai skaitā iepazīties ar visu Biedrības institūciju protokoliem, lēmumiem un rīkojumiem; |  |  |
| 5.1.3. piedalīties visās Biedrības organizētajās sacensībās un pasākumos, iesniegt priekšlikumus par Biedrības darbību un tās uzlabošanu, aizstāvēt savu viedokli. |  |  |
| 5.2. Biedrības biedru pienākumi: |  |  |
| 5.2.1. ievērot Biedrības statūtus un pildīt biedru sapulces un valdes lēmumus;  |  |  |
| 5.2.3. regulāri maksāt biedra naudu; |  |  |
| 5.2.4. ar savu aktīvu līdzdarbību atbalstīt Biedrības mērķa un uzdevumu realizēšanu; |  |  |
| 5.2.5 vispusīgi attīstīt savu ekonomisko un finansiālo darbību badmintona attīstīšanai Latvijā; |  |  |
| 5.2.6. savlaicīgi (līdz kalendāra sastādīšanai) reģistrēt Biedrībā savas rīkotās atklātās sacensības, lai iekļautu tās apvienotajā sacensību kalendārā un informēt par piedalīšanos citās sacensībās. |  |  |
| 5.3. Saistības biedram var noteikt ar biedru sapulces vai valdes lēmumu. Nosakot biedram saistības, kas atšķiras no citu biedru saistībām, ir nepieciešama šā biedra piekrišana. |  |  |
|  |  |  |
| **6. nodaļa. Biedrības struktūrvienības.** |  |  |
| 6.2. Ar biedru sapulces lēmumu var tikt izveidotas Biedrības teritoriālās un citas struktūrvienības. |  |  |
| 6.3. Struktūrvienības darbību, tiesības un pienākumus, kā arī attiecības ar Biedrību regulē struktūrvienības nolikums, ko apstiprina Biedrības biedru sapulce. |  |  |
|  |  |  |
| **7. nodaļa. Biedru sapulces sasaukšana un lēmumu pieņemšana.** |  |  |
| 7.1. Biedru sapulce ir augstākā Biedrības lēmējinstitūcija. |  |  |
| 7.2. Biedru sapulcē ir tiesīgi piedalīties visi Biedrības biedri. Biedri var piedalīties biedru sapulcē tikai personīgi.  |  |  |
| 7.3. Kārtējā biedru sapulce tiek sasaukta vienu reizi gadā- ne vēlāk kā līdz 31.martam. |  |  |
| 7.4. Ārkārtas biedru sapulce var tikt sasaukta pēc valdes iniciatīvas, vai ja to rakstveidā pieprasa ne mazāk kā viena desmitā daļa Biedrības biedru, norādot sasaukšanas iemeslu. |  |  |
| 7.5. Biedru sapulce tiek sasaukta, ne vēlāk kā divas nedēļas pirms sapulces nosūtot katram biedram rakstisku uzaicinājumu.  |  |  |
| 7.6. Biedru sapulce ir lemttiesīga, ja tajā piedalās vairāk kā puse no biedriem. |  |  |
| 7.7. Ja biedru sapulce nav lemttiesīga kvoruma trūkuma dēļ, trīs nedēļu laikā tiek sasaukta atkārtota biedru sapulce, kas ir tiesīga pieņemt lēmumus neatkarīgi no klātesošo biedru skaita, ar nosacījumu, ka tajā piedalās vismaz divi biedri. |  |  |
| 7.8. Biedru sapulces lēmums ir pieņemts, ja par to nobalso vairāk kā puse no klātesošajiem biedriem. Lēmums par statūtu grozījumiem, Biedrības darbības izbeigšanu un turpināšanu ir pieņemts, ja par to nobalso vairāk nekā divas trešdaļas no klātesošajiem biedriem. |  |  |
| 7.9. Lēmumu par izmaiņām statūtos, biedru naudām, spēlētāju licenču maksām var pieņemt tikai biedru sapulce. |  |  |
|  |  |  |
| **8. nodaļa. Izpildinstitūcija.** |  |  |
| 8.1. Biedrības izpildinstitūcija ir valde, kas sastāv no pieciem valdes locekļiem, kuri ir ievēlēti Biedru sapulcē uz termiņu - četri gadi. |  |  |
| 8.2. Valdes locekļi no sava vidus ievēl valdes priekšsēdētāju un viņa vietnieku, kuri organizē valdes darbu. |  |  |
| 8.3. Valdes sēde ir lemttiesīga, ja tajā piedalās vairāk kā 1/2 no tās locekļiem. |  |  |
| 8.4. Valdes lēmums ir pieņemts, ja par to balso ne mazāk kā (1/2)+1 klātesošo, vienāda balsojuma gadījumā izšķirošais ir Valdes priekšsēdētāja (prezidenta) balsojums. |  |  |
| 8.5. Valde ir tiesīga izlemt visus jautājumus, kas nav ekskluzīvā biedru sapulces kompetencē: |  |  |
| 8.5.1. sasauc Biedrības pilnsapulci; |  |  |
| 8.5.2. lemj par treneru padomes, tiesnešu kolēģijas, sporta tehniskās komisijas nepieciešamību, to izveidi un apstiprināšanu; |  |  |
| 8.5.3. ievēl komisiju vadītājus un apstiprina izlases trenerus; |  |  |
| 8.5.4. apstiprina komisiju priekšsēdētājus, darba plānus, komisiju nolikumus un programmas; |  |  |
| 8.5.5. apstiprina Biedrības ienākumu un izdevumu tāmi un kontrolē to izpildi; |  |  |
| 8.5.6. organizē un veic Biedrības biedru reģistrāciju un uzskaiti; |  |  |
| 8.5.7. ievērojot Biedrības finansiālās iespējas, pieņem darbā Biedrības algotos darbiniekus, nosaka viņu darba algu un pienākumus; |  |  |
| 8.5.8. ievērojot Biedrības finansiālās iespējas, nosaka prēmiju un stipendiju lielumus Biedrības biedriem; |  |  |
| 8.5.9. apstiprina Latvijas izlases dalībniekus un to kandidātu sarakstus, delegāciju sastāvus starptautiskiem semināriem un sacensībām; |  |  |
| 8.5.10. izskata un apstiprina Biedrības komisiju iesniegtās atskaites un lēmumus; |  |  |
| 8.5.11. organizē Biedrības informācijas un atribūtikas izgatavošanu un realizāciju; |  |  |
| 8.5.12. apstiprina badmintona sacensību kalendāru, Biedrības rīkoto sacensību nolikumus, noslēgtos līgumus un citus Biedrības darba dokumentus; |  |  |
| 8.5.13. izskata un apstiprina Latvijas sporta kvalifikācijas prasības sportistiem, treneriem, tiesnešiem; |  |  |
| 8.5.14. apstiprina Latvijas badmintonistu reitingu; |  |  |
| 8.5.15. organizē treneru un tiesnešu sagatavošanu un to kvalifikācijas paaugstināšanu; |  |  |
| 8.5.16. pārrauga un izskata konkrētus jautājumus par Biedrības īpašumā esošā badmintona inventāra lietošanu; |  |  |
| 8.5.17. izšķir Biedrības biedru strīdus jautājumus Biedrības kompetences robežās; |  |  |
| 8.5.18. konkrētu jautājumu risināšana var tikt uzticēta Biedrības prezidentam, viceprezidentam vai kādam valdes loceklim; |  |  |
| 8.5.19. izstrādā un nosaka spēlētāju licencēšanas un pārejas mehānismu no viena kluba uz citu (tai skaitā ārzemju klubi); |  |  |
| 8.5.20. apstiprina spēlētāju pāreju no viena kluba uz citu (tai skaitā ārzemju klubi), izsaka savus priekšlikumus par iespējamo kompensāciju izmaksu klubam, ja klubs to pieprasa; |  |  |
| 8.5.21. atbild par Biedrības lietvedību; |  |  |
| 8.5.22. izskata un apstiprina Biedrības treneru padomes, tiesnešu kolēģijas un citu komisiju iesniegtās atskaites un citus dokumentus; |  |  |
| 8.5.23. nepieciešamības gadījumā sasauc valdes ārkārtas sapulci; |  |  |
| 8.5.24. akceptē (paraksta) vai nodod atkārtotai izskatīšanai Biedrības pilnsapulces vai valdes izstrādātos dokumentus. |  |  |
| 8.6. Valdes priekšsēdētājs (prezidents) un viņa vietnieks (viceprezidents) ir tiesīgi pārstāvēt Biedrību katrs atsevišķi, bet valdes loceklis ir tiesīgs pārstāvēt Biedrību kopīgi ar vēl četriem valdes locekļiem, kuri nav priekšsēdētājs (prezidents) vai viņa vietnieks (viceprezidents).  |  |  |
| 8.7. Valdes locekļi pilda savus pienākumus ar vai bez atlīdzības. |  |  |
| 8.8. Lēmumu par atlīdzības noteikšanu Valdes locekļiem, tās apmēru un izmaksas kārtību pieņem ar biedru sapulces lēmumu. |  |  |
|  |  |  |
| **9.nodaļa. Revidents.** |  |  |
| 9.1. Biedrības finansiālās un saimnieciskās darbības kontroli veic revidents, kuru ievēl biedru sapulce uz vienu gadu. |  |  |
| 9.2. Biedrības revidents nevar būt Biedrības valdes loceklis. |  |  |
| 9.3. Revidents: |  |  |
| 9.3.1. veic Biedrības mantas un finanšu līdzekļu revīziju;  |  |  |
| 9.3.2. dod atzinumu par Biedrības budžetu un gada pārskatu; |  |  |
| 9.3.3. izvērtē Biedrības grāmatvedības un lietvedības darbu; |  |  |
| 9.3.4. sniedz ieteikumus par Biedrības finanšu un saimnieciskās darbības uzlabošanu; |  |  |
| 9.4. Revidents veic revīziju biedru sapulces noteiktajos termiņos, taču ne retāk kā reizi gadā. |  |  |
| 9.5. Biedru sapulce apstiprina Biedrības gada pārskatu tikai pēc Revidenta atzinuma saņemšanas. |  |  |
|  |  |  |
| **10.nodaļa. Biedru nauda** |  |  |
| 10.1. Biedrības biedri maksā biedru naudu vienu reizi gadā. |  |  |
| 10.2. Biedru naudas apmēru nosaka Biedrības valde un apstiprina biedru sapulce. |  |  |
|  |  |  |
| **11. nodaļa. Saimnieciskā darbība un finanses** |  |  |
| 11.1. Biedrībai ir savi naudas līdzekļi un materiālās vērtības. |  |  |
| 11.2. Biedrības budžetu veido: |  |  |
| 11.2.1. valsts budžeta līdzekļi, kas uz līguma pamata tiek nodoti Biedrības rīcībā; |  |  |
| 11.2.2. Biedrības biedru maksas; |  |  |
| 11.2.3. spēlētāju licenču maksas (licences); |  |  |
| 11.2.4. ienākumi no Biedrības rīkotajiem pasākumiem; |  |  |
| 11.2.5. ienākumi no sporta inventāra īres, atribūtikas un dažādu materiālu pārdošanas un izīrēšanas; |  |  |
| 11.2.6. valsts un sabiedrisko organizāciju, firmu un privātpersonu ziedojumi. |  |  |
| 11.2.7. atlīdzība par izdarītajiem pakalpojumiem un citi likumīgi ienākumi. |  |  |
| 11.3. Biedrības iniciatīvas un saimnieciskās darbības rezultātā iegūtie līdzekļi tiek izmantoti saskaņā ar valdes lēmumu: |  |  |
| 11.3.1. šajos statūtos paredzētajiem mērķiem un uzdevumiem badmintona attīstībai Latvijā; |  |  |
| 11.3.2. darbinieku algošanai; |  |  |
| 11.3.3. citu izdevumu segšanai, kas saistīti ar Biedrības darba nodrošināšanu.  |  |  |
| 11.4. Pirmā paraksta tiesības uz finansu dokumentiem ir Valdes priekšsēdētājam (prezidentam), otrā paraksta tiesības ir Valdes priekšsēdētāja vietniekam (viceprezidentam). |  |  |
|  |  |  |
| **12. nodaļa. Darbības pārtraukšana** |  |  |
| 12.1. Biedrības darbību var pārtraukt ar Biedrības biedru sapulces lēmumu, ja par to nobalsojuši vairāk nekā divas trešdaļas no klātesošajiem biedriem. |  |  |
| 12.2. Biedrības darbības pārtraukšana tiek veikta likumā paredzētajā kārtībā. |  |  |
| 12.3. Par Biedrības darbības pārtraukšanu likumos noteiktajos termiņos tiek paziņots attiecīgajām valsts reģistru iestādēm. |  |  |